**ПРАВИТЕЛСТВОТО НА УНГАРИЯ**

Публикувано в: Държавен вестник на Унгария

**ПРАВИТЕЛСТВЕН УКАЗ**

**----------------------------------------**

**за изменение на**

**Правителствен указ № 210/2009 от 29 септември 2009 г. относно условията за извършване на търговски дейности по отношение на защитата на здравето на децата и младите хора**

Въз основа на разрешението, предоставено в член 55, параграф 5 от Закон CLV от 1997 г. за защита на потребителите,

по отношение на член 2, в съответствие с разрешението, предоставено в член 12, параграф 1, буква а) от Закон CLXIV от 2005 г. за търговията,

и като действа в рамките на неговите задължения, както е определено в член 15, параграф 1 от Основния закон, правителството определя следното:

**Член 1**

В Правителствен указ № 210/2009 от 29 септември 2009 г. относно условията за извършване на търговски дейности (наричан по-нататък „Правителствен указ№ 210/2009 от 29 септември 2009 г.“) се вмъква следният член 20/В:

„Член 20/В Съгласно член 16/А, параграф 1a от Закон CLV от 1997 г. за защита на потребителите (наричан по-нататък „Закон за защита на потребителите“), енергийни напитки, класифицирани в позиции 2009 или 2202 като безалкохолни напитки, не могат да се продават или доставят на лица под осемнадесет години, ако те:

*а)* съдържат най-малко 15 mg/100 ml от всяко съединение, което спада към групата на метилксантин (наричана по-нататък „метилксантин“), или

*б)* съдържат метилксантин и някое от следните вещества:

*ба)* женшен,

*бб)* L-аргинин,

*бв)* инозитол,

*бг)* глюкоронолактон,

*бд)* таурин.“

**Член 2**

В Правителствен указ № 210/2009 от 29 септември 2009 г., буква *а)* в член 26, параграф 1 се заменя със следното:

*(Органът за защита на потребителите ще пристъпи към действия)*

„*а)* както е определено в правилата от Закона за защита на потребителите, в случай на нарушение на разпоредбите на член 18, параграф 1, букви а)—е) и з)—и), член 18, параграфи 2 и 3, членове 19—20/В и член 23, и“.

**Член 3**

В Правителствен указ № 210/2009 от 29 септември 2009 г., член 32 се заменя със следното:

„Член 32 Проекторите на член 13, параграф 1, член 19 и член 20, параграф 3, както и проектите на членове 20/Б и 20/В са нотифицирани предварително, както е постановено в членове 5—7 от Директива (ЕС) 2015/1535 на Европейския парламент и на Съвета от 9 септември 2015 г. установяваща процедура за предоставянето на информация в сферата на техническите регламенти и правила относно услугите на информационното общество.“

**Член 4**

В Правителствен указ № 210/2009 от 29 септември 2009 г. се вмъква следният член 34:

„Член 34 Проектът на член 20/В е нотифициран предварително в съответствие с член 39, параграф 5 от Директива 2006/123/ЕО на Европейския парламент и на Съвета от 12 декември 2006 г. относно услугите на вътрешния пазар.“

**Член 5**

Настоящият указ влиза в сила на тридесетия ден след публикуването му.

**Член 6**

Настоящият указ служи за спазване на Директива 2006/123/ЕО на Европейския парламент и на Съвета от 12 декември 2006 г. относно услугите на вътрешния пазар.

**Член 7**

Проектът на настоящия указ е предмет на предварително нотифициране, както е постановено в член 39, параграф 5 от Директива 2006/123/ЕО на Европейския парламент и на Съвета от 12 декември 2006 г. относно услугите на вътрешния пазар.

**Член 8**

Настоящият проект на указ е предмет на предварително нотифициране, както е постановено в членове 5—7 от Директива (ЕС) 2015/1535 на Европейския парламент и на Съвета от 9 септември 2015 г. установяваща процедура за предоставянето на информация в сферата на техническите регламенти и правила относно услугите на информационното общество.